Alates 2010. aasta lõpust alustab Tallinnas tegutsemist Idapartnerluse keskus, mis hakkab tuginedes senisele Eesti Diplomaatide Kooli kogemusele korraldama idapartnerluse riikide sh Moldova ametnikele avaliku halduse reformi eri aspekte puudutavaid seminare ja täiendkoolitusi. Keskust hakatakse rahastama Välisministeerium arengukoostöö eelarvest. Ühe eeltegevusena viib Eesti Diplomaatide Kool 2010. aastal ellu projekti "EL Idapartnerluse seminarid ja konverents 2010", mille riiklik finantseering on 31 969 eurot. Konverentsi käigus toimuvad Tallinnas kaks avaliku halduse reformi puudutavat seminari EL Idapartnerluse sihtriikide (Valgevene, Ukraina, Moldova, Gruusia, Armeenia ja Aserbaidžaani) kõrgema ja keskmise astme riigiametnikele ning diplomaatidele.